stanford-oval/wikipedia huggingface dataset:
ממלכת בולגריה
רקע

ב-1393 כבשו צבאותיו של הסולטאן העות'מאני באיזיט הראשון את העיר טרנובו והביאו אל קיצה את האימפריה הבולגרית השנייה. באזור וידין נותרה ישות חצי עצמאית ששליטיה היו וסלים של הסולטאן. ב-1422 הוצא להורג בבלגרד הצאר קונסטנטין השני אסן וכך הקיץ הקץ על שושלת בית שישמן, משפחת המלוכה הבולגרית.
בולגריה נתונה הייתה תחת שלטון עות'מאני במשך 450 שנים. המאה ה-19 סימנה את המפנה. החלשות כוחם הצבאי, הקיבעון במנגנוני הממשל העות'מאנים וההעדפת המיעוט המוסלמי על פני הרוב הנוצרי, הביאו להתמרמרות גוברת והולכת בשטחי בולגריה. אביב העמים לא פסח על אזור זה, בשילוב אינטרסים הולכים וגוברים של המעצמות להגמוניה על השטח המהווה חיץ בין מערב למזרח אירופה והחולש על הים השחור ומבואותיו. כל המעצמות החשובות של אירופה באותה עת היו מעורבות בסכסוך שבבלקאנים: האימפריה הרוסית, הבריטית והקיסרות האוסטרית, שהפכה לאוסטרו הונגרית והקיסרות הגרמנית.
באפריל 1876 פרץ מרד אפריל הבולגרי, אשר דוכא באכזריות על ידי העות'מאנים, תוך גרימת 12,000 הרוגים מקרב האוכלוסייה הנוצרית. המעצמות ניסו לכפות על העות'מאנים שינוי ביחסם לאוכלוסייה הנוצרית במסגרת ועידת קונסטנטינופול אך ללא הועיל. באפריל 1877, הכריזה האימפריה הרוסית מלחמה על האימפריה העות'מאנית והיא הסתיימה בתבוסה העות'מאנים וכיבוש כל אזור בולגריה על ידי הרוסים.
ב-3 במרץ נחתם חוזה סן סטפנו במסגרתו הכירה האימפריה העות'מאנית במתן אוטונומיה לבולגריה (אשר בה כלולים כל רומליה ווילאייט הדנובה). האימפריה הבריטית שחששה מהגמוניה רוסית בבלקן כפתה שינויים בחוזה במסגרת קונגרס ברלין. השינוי המהותי היה הפיכת חלק מבולגריה לנסיכות עצמאית ווילאייט רומליה המזרחית, שבירתו פלובדיב הוחזר לאימפריה העות'מאנית. כעשרים כפרים של מוסלמים-בולגרים (פומאקים) בהרי רודופי סירבו להכיר בריבונות רומליה המזרחית, והקימו את הרפובליקה הפומאקית. ב-29 באפריל 1879 מונה בהמלצת הרוסים ואישור האספה הלאומית הבולגרית, אלכסנדר בטנברג לנסיך בולגריה. הנסיכות אימצה את חוקת טרנובו שהייתה חוקה מתקדמת וליבראלית לתקופתה, שהבטיחה את זכויות המיעוטים.
בשנת 1887 נערכה הפיכה צבאית בנסיכות, ואלכסנדר בטנברג התפטר מתפקידו, ולאחר מכן הוכרז פרדיננד מבית סקסה-קובורג-גותה על ידי האספה הלאומית הבולגרית, כנסיך פרדיננד הראשון. בזירה הפנים בולגרית השכיל פרדיננד להפוך את בולגריה למדינה אירופאית מתוקנת, שיקם והרחיב את תשתיות התחבורה, החשמל והמים ובנה שירותים ציבוריים לאזרחי הנסיכות.
ממלכת בולגריה

בשנת 1908 הכריז פרדיננד על התנתקותו הסופית מהאימפריה העות'מאנית ובולגריה הפכה מנסיכות לממלכה. בתחום מדיניות החוץ ביצע פרדיננד שגיאות מכריעות שנבעו מחוסר ניסיונו הפוליטי מחד, וחלומו להפוך למלכה של "בולגריה הגדולה", מימי הזוהר של האימפריה הראשונה מאידך. ב-1912 הצטרף המלך לליגה הבלקנית במלחמת הבלקן הראשונה במטרה לגרוע שטחים מהאימפריה העות'מאנית. הצבא הבולגרי החדש, זכה להישגים כגון כיבוש מרבית חבל תראקיה והם זכו להכרה במסגרת הסכם לונדון (1913). אך רעיון בולגריה הגדולה לא הירפה מהמלך ועד מהרה הסתכסך עם חברותיו לליגה הבלקנית ופרצה מלחמת הבלקן השנייה, כשמטרתה של בולגריה, להשיג נתחים טריטוריאליים גם במקדוניה. לא רק שבולגריה לא הצליחה בהשגת שטחים נוספים, אלא אף איבדה את מרבית הישגיה כולל חבל תראקיה ודוברוג'ה והעניין בא לידי ביטוי בהסכם בוקרשט (1913).
המלך הבולגרי לא ויתר על שאיפותיו, הצטרף למעצמות המרכז במלחמת העולם הראשונה וב-15 באוקטובר 1915 תקף את סרביה. המלחמה שהחלה בתנופה רבה הסתיימה בתבוסה לצבאות מדינות ההסכמה וסכנה ממשית לאובדן העצמאות. ההרפתקנות הצבאית של המלך פרדיננד ושאיפותיו לחזור לגבולות האימפריה הבולגרית הראשונה, עלו לבולגרים במלחמות הבלקן ומלחמת העולם הראשונה ברבע מיליון חיילים ואזרחים הרוגים , ולמלך עצמו בכיסאו עליו נאלץ לוותר ב-3 באוקטובר 1918.
בנו בכורו הפך למלך בוריס השלישי. בשנותיו הראשונות בתפקיד היה המלך טרוד בעיקר בניסיונות הישרדות אישיים בשל ניסיונות חוזרים ונשנים להתנקש בחייו. עד ינואר 1935 לא היה המלך דומיננטי במהלכי השלטון, אך לאחר שהדיח את ראשי המשטר הצבאי של הליגה הצבאית, הפך לאוטוקרט באופן מעשי והידק את קשריו עם גרמניה הנאצית כמשקל נגד לברית המועצות, אשר עודדה את החתרנות הקומוניסטית בממלכה ולצרפת אשר הייתה בעלת בריתה של ממלכת יוגוסלביה, יריבתה ההיסטורית של בולגריה בבלקן.
כך, עם פתיחת מלחמת העולם השנייה הכריזה בולגריה על נייטרליות. בהמשך חתמה על ההסכם התלת-צדדי והפכה לבעלת ברית של מדינות הציר. המלך הבולגרי התחמק ככל יכולתו משליחת חיילים בולגרים ללחימה פעילה בזוכרו את תוצאות מלחמת העולם הראשונה. חבל דרום דוברוג'ה הוחזר לבולגריה במסגרת הסכם קראיובה והצבא הבולגרי השתלט על חבלי תראקיה ומקדוניה הווארדארית. הממשלה האנטישמית של הממלכה בראשות פרופסור בוגדאן פילוב חוקקה את החוק להגנת האומה והצבא הבולגרי עצר וגירש למחנות ההשמדה את 11,343 יהודי תראקיה ומקדוניה ופירוט. תוכניותיהם לגירוש 48,000 יהודי בולגריה לא צלחו. באוגוסט 1943, הלך המלך בוריס במפתיע לעולמו לאחר שלקה בהתקף לב.
הנסיך סימאון בן ה-6 הפך למלך סימאון השני ומונתה קבוצת עוצרים בראשות הנסיך קיריל. בספטמבר 1944 נכבשה סופיה על ידי הצבא האדום וברחבי הממלכה התחוללה הפיכה שהובלה על ידי חזית המולדת הבולגרית. בולגריה הצטרפה לבעלות הברית וצבאה הצטרף לצבא האדום במלחמתו בוורמאכט הנסוג. בפברואר 1945 הוצאו להורג הנסיך קיריל, בוגדאן פילוב ועוד שורה ארוכה של פוליטיקאים, אנשי צבא ועיתונאים. למלך סימאון הותר להישאר בתפקידו והוא לא נפגע. ב-15 בספטמבר 1946 נערך משאל עם בחסות ברית המועצות, בו הוחלט על ביטול המלוכה בבולגריה והמלך סימאון יצא לגלות. באופן רשמי בוטלה המלוכה ב-1 בדצמבר 1946 והמדינה כונתה הרפובליקה העממית הבולגרית.
הערות שוליים

↑  L.S.Stavrianos ,The Balkans Since 1453- Balkan Crisis and the treaty of Berlin: 1878
↑  בר-זוהר, מיכאל, הרכבות יצאו ריקות, הוצאת הד ארצי, ירושלים, 1999, עמוד 25.
↑  Schurman, Jacob Gould,. The Balkan Wars 1912 To 1913
↑  US War Dept 1924 data listed in the Encyclopedia Britannica
↑  רומנו, אלברט. א,  יהדות בולגריה, בתוך: אנצקלופדיה של גלויות, ירושלים, 1967, עמודים 512-514,566.
↑  בר זוהר מיכאל, הרכבות יצאו ריקות, עמודים 204-209.
| מדינות הציר במלחמת העולם השנייה |
| --- | --- | --- |
| מדינות הציר | גרמניה הנאצית גרמניה הנאצית • האימפריה היפנית האימפריה היפנית • איטליה הפשיסטית איטליה הפשיסטית •  ממלכת הונגריה • ממלכת רומניה ממלכת רומניה • ממלכת בולגריה ממלכת בולגריה |  |
| מדינות בובה יפניות |  הודו החופשית • הפיליפינים הרפובליקה הפיליפינית השנייה •  הקיסרות הווייטנאמית •  מדינת בורמה • מנצ'וקוו מנצ'וקוו •  מנגג'יאנג •  ממשלת ואנג ג'ינג-ויי •  ממלכת קמפוצ'יאה •  ממלכת לואנג פרבאנג |  |
| מדינות בובה גרמניות |  הרפובליקה הסוציאלית האיטלקית •  המדינה הסלובקית • נורווגיה הממשלה הלאומית •  המדינה ההלנית •  המדינה העצמאית של קרואטיה • הפרוטקטורט של בוהמיה ומוראביה הפרוטקטורט של בוהמיה ומוראביה •  ממלכת אלבניה •  ממשלת ההצלה הלאומית •  מקדוניה העצמאית •  צרפת של וישי |  |
| מדינות בובה איטלקיות |  ממלכת אלבניה •  המדינה ההלנית •  המדינה העצמאית של קרואטיה •  מונטנגרו האיטלקית |  |
| היסטוריה של בולגריה |
| --- | --- | --- |
| היסטוריה מוקדמת | ממלכת אודריסה • השלטון הרומי • בולגריה הישנה • הממלכה הבולגרית הראשונה • הממלכה הבולגרית השנייה • בולגריה תחת שלטון האימפריה העות'מאנית • המלחמה העות'מאנית-רוסית (1877-1878) • נסיכות בולגריה • ממלכת בולגריה | בולגריה |
| ממלכת בולגריה | מלחמת בולגריה–סרביה (1885) • מלחמת הבלקן הראשונה • מלחמת הבלקן השנייה • בולגריה במלחמת העולם הראשונה • בולגריה במלחמת העולם השנייה | בולגריה |
| שונות | הרפובליקה העממית של בולגריה • יהדות בולגריה | בולגריה |
כלך מצוי

| כלך מצוי |
| --- | --- |
 כלך מצוי  תקריב
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: סוככאים
משפחה:: סוככיים
סוג:: כלך
מין:: כלך מצוי
שם מדעי
 Ferula communis ‏לינאוס, 1753

כלך מצוי - מוזיאון טולוז
כֶּלֶך מצוי (שם מדעי: Ferula communis) הוא מין בעל פרחים במשפחת הסוככיים (Apiaceae), בסוג כלך (ferula). הכלך המצוי מכונה באנגלית "giant fennel" (שומר ענק), למרות שהוא לא שייך לסוג שומר (אנ').
מאפיינים

כלך מצוי הוא צמח רב שנתי עשבוני גבוה, הגדל ביערות ואזורי שיחים באזור הים התיכון ובמזרח אפריקה. העלים ענקיים, מנוצים 3–4 פעמים לאונות נימיות, שרוחבן אינו עולה על עוביין. בבסיסם נדן העוטף את הגבעול. השורש שיפודי, עבה וארוך. הגבעול עבה, חלול, קל-משקל, וחזק יותר מכפי שהוא נראה. פנים הגבעול עשוי חומר שעמי אוורירי, והוא משמש לעיתים תכופות כמעון לחרקים שונים.
כלך מצוי פורח באביב, בין מרס למאי. אז הוא מפתח עמוד-פריחה שגובהו מגיע ל-2 מ' ויותר. גם עמוד הפריחה נושא עלים הגזורים לאונות דקות, שגודלם קטן מגודל עלי הבסיס. גודלו של הפרח הבודד הוא 1–2 מ"מ, התפרחת מגיעה לקוטר של 500 מ"מ ולאורך כפול מזה. מספר הסוככונים בסוכך 20–40. הפרי מבשיל ביוני, אורכו 10–20 מ"מ ורוחבו 8–10 מ"מ. גבעול-הפריחה היבש נותר עומד משחיר ובולט בשטח במשך כל הקיץ, ולעיתים אף בחורף הבא.
על שורשי הכלך שכיחה פטריה ענקית, אוזנית הכלך. בעוד שהכלך רעיל, אוזנית הכלך טובה למאכל.
תפוצה

כלך מצוי גדל בשדות בור, ושכיח במיוחד בשדות מרעה, כי אינו נאכל על ידי הבקר. הוא נפוץ בכל אזורי צפון הארץ ומרכזה, בעיקר בחגורת הספר ובחלקים יבשים וחשופים בחבל הים תיכוני, וחודר מעט גם לצפון הנגב. הוא שכיח במיוחד בשדות המרעה הנרחבים במורדות המזרחיים של הרי הגליל והגלבוע ובמורדות המערביים של הגולן. אפשר למצוא אותו גם בסדקי-סלע בקניונים במדבר יהודה ובמדרונות חואריים בצפון הנגב. תפוצתו העולמית משתרעת בארצות שסביב הים התיכון.
שימושי הכלך לאדם

הגבעולים הצעירים והתפרחת נאכלו ברומא העתיקה, ועדיין נאכלים במרוקו כיום. עם זאת, שימושים קולינריים במין זה לא תמיד בטוחים ועלולה להיות רעילים.בסרדיניה זוהו שני כימוטיפים(אנ') שונים של כלך מצוי: רעיל (במיוחד לבעלי חיים כמו כבשים, עיזים, בקר וסוסים) ולא רעיל. הם נבדלים הן בדפוס המטבוליטים המשניים שלהם והן בהרכבם האנזימטי.
השרף של תת-המין F. communis subsp. brevifolia נקרא "gum ammoniac of Morocco".
התרכובת הפנולית חומצה פרולית נקראת על שם הכלך המצוי, ממנו ניתן לבודד אותה.
שימושי הכלך לאדם > מיצוי שְׂרָף

מאז ימי קדם, שרף של מיני כלך שימש למטרות רפואיות. השרף, בצורת לטקס דביק, הופק בדרך כלל מהגבעול או השורש התחתון, כאשר שרף השורש הוא בדרגה המשובחת ביותר.
במקומות שבהם הפיקו את שרף הכלך המצוי (Ferula communis), נקדח חור קטן בשורש בעזרת כלי חד, לאחר שסולקו כל האבנים והאדמה מסביב לשורש החשוף. מחפורת קטנה נחפרה מתחת לשורש ובתוכה הונחו מספר אבנים חלקות ושטוחות לאיסוף השרף שנפלט. החיתוך בצמח נעשה עמוק מספיק לתוך השורש או הגבעול התחתון כדי להבטיח לחץ זרימה יציב של השרף.
השרף נאסף בדרך כלל בחודשי הקיץ היבשים והחמים, כדי שרטיבות ולחות לא יהרסו אותו. השרף מתקשה בחשיפה לאוויר, ואז משנה את צבעו לאדום-חום. השרף המופרש בצורה מעובה ודמוית טיפה, נחשב לעדיף על זה שזורם מטה בצורה רופפת.
שימושי הכלך לאדם > כמכשיר לענישה

בעבר יוצרו מוטות ושוטים למטרות משמעת מגבעולי כלך. כלי משמעת שוודי ששימש בעבר בבתי ספר, färla, שואב את שמו מכאן.
שימושי הכלך לאדם > במיתולוגיה

במיתולוגיה היוונית, פרומתאוס נתן לבני התמותה אש על ידי הסתרתה בגבעול החלול של הצמח. בנוסף, במהלך התקופה הקלאסית, נישא מעין מטה עשוי מכלך מצוי שנקרא תִּרְסוּס (Thyrsus /ˈθɜːrsəs/) או תרוס (thyrsos /ˈθɜːrsɒs/; ביוונית עתיקה: θύρσος) על ידי מאמיני דיוניסוס, והוא שימש בפסטיבלים ובטקסי הדת ההלניים.
ביהדות

השם כלך נזכר פעמיים במשנה (כלאיים ט ב; שבת ב א), ורוב החוקרים סבורים שכלל לא מדובר בצמח. אך בעברית החדשה התקבלה דעתו של שבתאי דונולו, רופא יהודי בן המאה העשירית מאיטליה, כי המדובר בסוג הנדון. בתנ"ך נזכרת פעמיים המילה כלח (באות ח'), שתיהן בספר איוב, ואף שם אין ביטחון כי מדובר בצמח, ואם כן – ספק אם זה אותו צמח המופיע במשנה בתור כלך (באות ך').
אמנם, מאחד האזכורים הנ"ל בספר איוב התקבל לעברית הביטוי "אבד עליו הכלח".
טקסונומיה

במין כלך מצוי ישנם 5 תתי-מינים:
ferula communis ssp. brevifolia
ferula communis ssp. cardonat
ferula communis ssp. catalaunica
ferula communis ssp. communis
ferula communis ssp. linkii
הערות שוליים

↑  כלך מצוי באתר הרשימה האדומה של IUCN
↑  Common Giant Fennel : Toxic, www.wildflowers.co.il
1 2 3  כלך מצוי: צמח רעיל, באתר www.wildflowers.co.il
↑  
A Guide to Medicinal Plants in North Africa (PDF). IUCN. Centre de Cooperation pour la Méditerranée. Málaga: IUCN Centre for Mediterranean Cooperation. 2005. pp. 121–123. ISBN 2-8317-0893-1. OCLC 494618983.{{cite book}}:  תחזוקה - ציטוט: others (link)
↑  
Verotta, Luisella, ed. (1997). Virtual activity, real pharmacology: Different approaches to the search for bioactive natural compounds. Trivandrum, India: Research Signpost. ISBN 9788186481172.
↑  
Zucca, Paolo; Sanjust, Enrico; Loi, Martina; Sollai, Francesca; Ballero, Mauro; Pintus, Manuela; Rescigno, Antonio (ביוני 2013). "Isolation and characterization of polyphenol oxidase from Sardinian poisonous and non-poisonous chemotypes of Ferula communis (L.)". Phytochemistry. 90: 16–24. Bibcode:2013PChem..90...16Z. doi:10.1016/j.phytochem.2013.02.019. PMID 23523329. {{cite journal}}:  (עזרה)
↑  
Stapf, Otto (1907). "The gums ammoniac of Morocco and the Cyrenaica. (Ferula communis, L., var. brevifolia, Mariz; Ferula marmarica, Aschers. and Taub.)". Bulletin of Miscellaneous Information. Royal Botanic Gardens. 1907 (10): 375–388. doi:10.2307/4111767. ISSN 0366-4457. JSTOR 4111767.
1 2 3  
Ḳrispil, Nissim (1985). A Bag of Plants (the useful plants of Israel). Vol. 3 (Ṭ.-M.). Jerusalem, IS: Cana Publishing House. p. 441. ISBN 965-264-011-5. OCLC 959573975.
↑  
"färla". Svenska Akademiens Ordbok (word definition & etymology) (בשוודית). 1926.
↑  Aeschylus, Prometheus Bound
↑  Moulton, Carroll (1998). Ancient Greece and Rome: An Encyclopedia for Students. Vol. 2. New York, NY: Gale. pp. 7–9. ISBN 9780684805030.
↑  talik carmon, אבד עליו כלח, באתר האקדמיה ללשון העברית, ‏2024-06-27
ג'וליה מייקלס

| --- | --- |

 לידה:  13 בנובמבר 1993 (בת 31) דבנפורט, ארצות הברית 
 שם לידה:  ג'וליה קארבין קאוואזוס
 שם במה:  Julia Michaels 
 מוקד פעילות:  ארצות הברית 
 תקופת הפעילות:  מ-2010
 עיסוק:  זמרת-יוצרת
 סוגה:  מוזיקת פופ, מוזיקת דאנס אלקטרונית 
 שפה מועדפת:  אנגלית 
 כלי נגינה:  קול, פסנתר, גיטרה
 חברת תקליטים:  ריפבליק רקורדס 
 אתר רשמי
 פרופיל ב-IMDb
 חתימה:  
 
ג'וליה קארבין קאוואזוס (באנגלית: Julia Carin Cavazos; נולדה ב-13 בנובמבר 1993), הידועה בשם הבמה שלה ג'וליה מייקלס (באנגלית: Julia Michaels), היא זמרת-יוצרת אמריקאית.
ביוגרפיה

מייקלס נולדה ב-13 בנובמבר 1993 בדבנפורט שבמדינת איווה שבארצות הברית, והחלה את הקריירה המוזיקלית שלה בכתיבת שירים לאמנים אחרים, ביניהם סלינה גומז, דמי לובאטו, פיפת' הרמוני, שון מנדס, בריטני ספירס, ג'סטין ביבר, היילי סטיינפלד וגוון סטפאני. רבים מהשירים שכתבה זכו להצלחה רבה וכבשו את מצעדי הפזמונים, ביניהם "Sorry" שכתבה לג'סטין ביבר ו-"Lose You to Love Me" שכתבה לסלינה גומז, הגיעו למקום הראשון בבילבורד הוט 100.
ב-20 ביולי 2010, הוציאה את המיני-אלבום הראשון שלה, Julia Michaels.
ב-18 באפריל 2012, הוציאה את המיני-אלבום השני שלה, Futuristic.
ב-12 באוגוסט 2016, הוציאה, בשיתוף פעולה עם קייגו, את הסינגל "Carry Me".
ב-13 בינואר 2017, היא הוציאה את הסינגל "Issues". השיר הגיע, בשיאו, למקום ה-11 בבילבורד הוט 100.
ב-28 ביולי 2017, הוציאה את המיני-אלבום השלישי שלה, Nervous System, בחברת "רפבליק רקורדס", שהגיע למקום ה-48 בבילבורד 200.
ב-6 באוקטובר 2017, התארחה בסינגל השיווקי "Help Me Out" של מארון 5.
בשנת 2018 הוציאה את הסינגל "Hurt Somebody" עם הזמר נואה קאהן, ואת הסינגל "Heaven", שהיווה חלק מפסקול הסרט "חמישים גוונים של שחרור".
ב-21 במרץ 2018, היא התארחה בסינגל "Coming Home" של קית' אורבן.
ב-4 במאי 2018, הוציאה, בשיתוף פעולה עם הראפר האמריקאי, טריפי רד, את הסינגל "Jump".
ב-27 בספטמבר 2018, היא התארחה בסינגל "There's No Way" של לאוב.
באותה השנה השתתפה ב-The Voice האמריקאי והייתה אורחת מוזיקלית ועוזרת מנטור בקבוצתו של אדם לוין. כמו כן, השתתפה בשנה זו בסרט התיעודי Songwriter.
ב-24 בינואר 2019, הוציאה את המיני-אלבום הרביעי שלה, Inner Monologue Part 1, מתוכו יצאו הסינגלים "Anxiety" בהשתתפות סלינה גומז ו-"What a Time" עם הזמר נייל הורן. ב-28 ביוני באותה השנה, הוציאה את המיני-אלבום החמישי שלה, Inner Monologue Part 2.
ב-22 בפברואר 2019, היא התארחה בסינגל "Peer Pressure" של ג'יימס ביי.
ב-19 באוקטובר 2019, הוציאה יחד עם ג'ייפי סאקס את השיר "If the World Was Ending".‏ ב-8 בנובמבר באותה שנה, השתתפה מייקלס בסינגל "Cool Anymore" של זמר הקאנטרי-פופ האמריקאי ג'ורדן דייוויס.
ב-14 באפריל 2021, הכריזה מייקלס על צאת אלבום הבכורה שלה Not in Chronological Order, שיצא ב-30 באפריל, מתוכו יצאו הסינגלים "Lie Like This", "All Your Exes" ו-"Love is Weird"
מייקלס כתבה והלחינה את השירים לסרט "המשאלה" של אולפני ההנפשה של וולט דיסני שייצא ב-2023.
ב-6 באפריל 2023, הוציאה ביחד עם הראפר האמריקאי NF את השיר "Gone" כחלק מהאלבום שלו, Hope.
חיים אישיים

בשנת 2018, יצאה מייקלס עם הראפר לאוב.
ביולי 2019, מייקלס החלה לצאת עם הזמר הקנדי ג'ייפי סאקס.
דיסקוגרפיה > אלבומי אולפן

2021: Not in Chronological Order
דיסקוגרפיה > מיני-אלבומים

2010: Julia Michaels
2012: Futuristic
2017: Nervous System
2019: Inner Monologue Part 1
2019: Inner Monologue Part 2
2021: Broad Stories
2021: My Stories
2021: Love Stories
2021: Past Stories
2023: Amber
2023: Amethyst
2023: Emerald
2023: Sapphire
2023: Ruby
הופעות > סיבובי הופעות

2020: Inner Monologue Tour
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום השנה | Short n' Sweet (בתור פזמונאית) | מועמדות |  |
הערות שוליים

1 2  Savage, Mark (30 ביולי 2017). "Julia Michaels: 'Dare to suck'". נבדק ב-15 באוגוסט 2017 – via www.bbc.com. {{cite web}}:  (עזרה)
1 2  "Women In Music: Hitmakers from Behind the Scenes". Billboard. נבדק ב-5 בדצמבר 2015. {{cite web}}:  (עזרה)
↑  Julia Michaels by Julia Michaels, Genius (באנגלית)
↑  Futuristic by Julia Michaels, Genius (באנגלית)
↑  Nervous System by Julia Michaels, Genius (באנגלית)
↑  Julia Michaels - Issues/Jump (The Voice 2018) ft. Brynn Cartelli, נבדק ב-2019-11-20
↑  The Voice 2018 - Adam Levine on Julia Michaels (#UseYourVoice), נבדק ב-2019-11-20
↑  Songwriter, נבדק ב-2019-11-20
↑  Inner Monologue Part 1 by Julia Michaels, Genius (באנגלית)
↑  Inner Monologue Part 2 by Julia Michaels, Genius (באנגלית)
↑  "James Bay - Peer Pressure (Audio) ft. Julia Michaels". 21 בפברואר 2019. ארכיון מ-2020-11-10. נבדק ב-2021-06-21. {{cite web}}:  (עזרה)
↑  "If the World Was Ending – Single". Apple Music. ארכיון מ-2019-10-19. נבדק ב-19 באוקטובר 2019. {{cite web}}:  (עזרה)
↑  Erik Pedersen, Matt Grobar, Ariana DeBose Leads Disney Toon Musical ‘Wish’ From ‘Frozen’ Team – D23, September 9, 2022, Deadline
↑  2025 GRAMMYs: See The Full Winners & Nominees List | GRAMMY.com, grammy.com
| ג'וליה מייקלס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Not in Chronological Order |  |
| מיני-אלבומים | Nervous System • Inner Monologue Part 1 • Inner Monologue Part 2 |  |
| סינגלים | "Issues" • "Uh Huh" • "Worst in Me" • "Hurt Somebody" • "Heaven" • "Jump" • "Anxiety" • "What a Time" • "Okay" • "If You Need Me" • "Heartless" • "Give It to You" • "Lie Like This" • "Kissin' in the Cold" • "All Your Exes" • "Love Is Weird" • "Fingers Crossed" • "Only One" • "Sorry to Me Too" |  |
| השתתפות בסינגלים | "Carry Me" • "Friends" • "I Miss You" • "Coming Home" • "There's No Way" • "Lie to Me" • "Peer Pressure" • "If the World Was Ending" • "Cool Anymore" |  |
| סינגלים שיווקים | "Help Me Out" • "Just One Look" |  |
| שירים אחרים | "In This Place" |  |
| סיבובי הופעות | Inner Monologue Tour |  |
| --- | --- |
בקרת זהויות :  GND: 123671850X  ISNI: 0000 0004 6461 0174  LCCN: n2017020785  MusicBrainz: 4757df70-6c3e-46b8-99c0-a68644595c9a  NKC: pag20201095368  NLK: KAC2018M6117  VIAF: 6072149235106076690009   WorldCat (עם VIAF): 6072149235106076690009
קרואטיה באירוויזיון

| --- | --- |

 מדינה:  קרואטיה קרואטיה
 רשת שידור:  HRT
 השתתפות ראשונה:  הממלכה המאוחדת לונדון, 1963 (יוגוסלביה) אירלנד מילסטריט, 1993
 זכיות:  שווייץ לוזאן, 1989 (כחלק מיוגוסלביה)
 השתתפויות:  28
 היעדרויות:  2
 אירוח האירוויזיון:  יוגוסלביה זאגרב, 1990 (כחלק מיוגוסלביה)
 השתתפות אחרונה:  יוגוסלביה זאגרב, 1990 (יוגוסלביה) שוודיה מאלמה, 2024
דרגונפליי ודאדו טופיץ' בהלסינקי (2007)
קרלייבי אוליצה ו-75 סנט בבלגרד (2008)
פמינם באוסלו (2010)
נינה בדריץ' בבאקו (2012)
קלאפה מן הים במאלמה (2013)
נינה קרלייץ' בסטוקהולם (2016)
ז'לקו הודק בקייב (2017)
פרנקה בליסבון (2018)
רוקו בלאז'ביץ' בתל אביב-יפו (2019)
בייבי לזניה במאלמה (2024)
קרואטיה נטלה חלק באירוויזיון 28 פעמים החל מהצטרפותה לתחרות ב-1993 ונעדרה מהתחרות פעמיים ב-2014 ו-2015 עקב קשיים כלכליים של רשות השידור הקרואטית.
קרואטיה בחרה את שיריה לתחרות בין השנים 1993-2011 באמצעות תחרות קדם-אירוויזיון בשם "דורה" ולאחר מכן באמצעות בחירה פנימית של רשות השידור הקרואטית. תחרות קדם-האירוויזיון "דורה" חודשה ב-2019.
היסטוריה

בין התחרויות בשנים 1961-1991, קרואטיה הייתה מיוצגת תחת הרפובליקה הפדרלית הסוציאליסטית של יוגוסלביה שתים עשרה פעמים מתוך עשרים ושבע פעמים בהן יוגוסלביה נטלה חלק בתחרות, והיא הרפובליקה היוגוסלבית המצליחה ביותר שכן הניצחון היחיד של יוגוסלביה בתחרות ב-1989 עם השיר "Rock Me" של להקת "ריווה" היה תחת הנציגות מקרואטיה. בעקבות ניצחונה של הנציגות הקרואטית, התחרות ב-1990 התקיימה ברפובליקה הסוציאליסטית של קרואטיה. הדבר הופך את קרואטיה למדינה היחידה שאירחה את התחרות אולם לא נטלה בה חלק כמדינה.
מעבר לניצחון אותו השיגה עבור הרפובליקה הפדרלית הסוציאליסטית של יוגוסלביה ב-1989, קרואטיה השיגה עבורה בנוסף את המקום השני הטוב ביותר שלה בתחרות חוץ מהמקום הראשון, שהוא המקום ה-4 עם 92 נקודות בתחרות ב-1987.
לאחר התפרקותה של הרפובליקה הפדרלית הסוציאליסטית של יוגוסלביה ב-1992, ביקשה קרואטיה להצטרף לשורות התחרות כמדינה עצמאית. אולם, עקב ריבוי המדינות שרצו ליטול חלק בתחרות נאלצה קרואטיה, ביחד עם 6 מדינות נוספות, להתחרות בתחרות מקדימה בשם "העפלה למיליסטריט", בתקווה להיות אחת משלוש המדינות שתקבלנה את הניקוד הגבוה ביותר, דבר שיקנה להן כרטיס כניסה לתחרות ב-1993.
בתחרות "העפלה למילסטריט" שנערכה ב-3 באפריל 1993 בסלובניה, ליובליאנה, הגיעה קרואטיה למקום השלישי עם 51 נקודות עם השיר "Don't Ever Cry" אשר בוצע בשפה הקרואטית על ידי להקת "פוט", והבטיחה את מקומה בתחרות ב-1993.
ב-1993, נציגתה של קרואטיה, להקת "פוט", הגיעה למקום ה-15 עם שלושים ושלוש נקודות.
היסטוריה > הישגים

קרואטיה נטלה חלק בתחרות כ-25 פעמים. היא מעולם לא ניצחה בתחרות כמדינה עצמאית ועד 2024, אף פעם לא סיימה את התחרות בתור אחת משלוש המדינות המובילות בגמר התחרות. בתום גמר אירוויזיון 2024, התברר שהופעתו של "בייבי לזניה" הגיעה למקום השני תחרות.
בפעם הראשונה בה הגיעה למקום הרביעי הייתה ב-1996 כאשר מאיה בלגדן הופיעה עם השיר "Sveta ljubav" שסיים את גמר התחרות עם 98 נקודות. בפעם השנייה סיימה במקום הרביעי ב-1999 כאשר דוריס דרגוביץ' הופיעה עם השיר "Marija Magdalena" שסיים את גמר התחרות עם 118 נקודות.
הופעתה של קרואטיה ב-1999 משכה התנגדויות מצד המשלחת הנורווגית משום שבליווי המוקלט הופיעו קולות אנושיים, דבר המנוגד לתקנון התחרות. בתגובה, איגוד השידור האירופי החליט לצמצם את הניקוד של קרואטיה בשליש לצורך חישוב לקביעת נטילתה העתידית של קרואטיה בתחרות, אולם הוחלט כי הדבר לא ישפיע על הניקוד של קרואטיה בתחרות הנוכחית. התחרות ב-1999 הייתה הפעם השנייה בה דרגוביץ' הופיעה בתחרות לאחר שנשלחה כנציגת הרפובליקה הפדרלית הסוציאליסטית של יוגוסלביה ב-1986.
לתחרות ב-1998 שלחה קרואטיה את דניאלה מרטינוביץ' עם השיר "Neka mi ne svane" שסיים את התחרות, בערב הגמר, במקום ה-5 עם 131 נקודות, כאשר התחרות הייתה הפעם היחידה בה קרואטיה סיימה במקום ה-5.
להקת הבנות "פמינם" אשר נשלחה כנציגת קרואטיה לתחרות ב-2010, נשלחה לתחרות גם כנציגת בוסניה והרצגובינה ב-2005, אולם הלהקה לא נחלה הצלחה בתחרות הן כנציגת קרואטיה והן כנציגת בוסניה והרצגובינה: כנציגות בוסניה והרצגובינה הן סיימו את גמר התחרות במקום ה-14 עם 79 נקודות וכנציגות קרואטיה הן כשלו לעלות לגמר משלב חצי-הגמר.
קרואטיה, על אף הישגיה המעורבים, הייתה אחת המדינות היחידות בתחרות, יחד עם שוודיה, מלטה ולטביה, שלא הושפעו מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות כדי לאפשר למדינות חדשות להצטרף אליה. במהלך שנות ה-90 ושנות ה-2000 המוקדמות, איגוד השידור האירופי החליט לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו לקחת חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים לקחת חלק בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות שלוקחות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. כאמור, קרואטיה לא הושפעה מהחלטות האיגוד.
ניתן לסכם את הישגיה של קרואטיה בתחרות כמעורבים: בשנים הראשונות בהן נטלה חלק בתחרות היא הצליחה להתמקם במקומות גבוהים בגמר התחרות ואף צלחה את שלב הסינון המקדים של איגוד השידור האירופי. מהחלת שלב חצאי-הגמר ב-2004 קרואטה הצליחה לעלות לגמר התחרות משלב חצי-הגמר שמונה פעמים ב-2004, 2005, 2008, 2009, 2016, 2017, 2023, ו-2024.